laion/Wikipedia-Exotic huggingface dataset:
שרקרק (חימוש משוטט)

שרקרק (באנגלית: Elbit Systems SkyStriker) הוא חימוש משוטט טקטי ארוך טווח לתקיפת מטרות שונות, מתוצרת אלביט מערכות. השרקרק נחשף לראשונה בקיץ 2017 לקראת הסלון האווירי בפריז, וההופעה המבצעית הראשונה שלו הייתה שנה וחצי אחר כך באזרבייג'ן ב-10 בינואר 2019, כאשר 13 מטוסים מדגם זה הוצגו לנשיא אלייב (בנוסף לחימוש המשוטט הארופ מתוצרת התעשייה האווירית לישראל). השרקרק משוגר ממסילת מעוט (קטפולטה), יכול לשהות מעל אזור עוין, לספק מודיעין, או לאתר מטרות באופן עצמאי ולהתרסק עליהן. המפעיל יכול לבטל את התקיפה, והחימוש יחזור לשיטוט נוסף ולאיתור מטרות. אם לא בוצעה תקיפה, החימוש יכול לחזור ולנחות באמצעות מצנח וכרית אוויר מתנפחת המותקנת בגחון. לאחר הנחיתה ניתן להכשיר אותו לשימוש חוזר. האפשרות לשגר את השרקרק ממסילה קרקעית או מותקנת על רכב, וכן פשטות ההפעלה שלו, עושות אותו לשימושי מאוד עבור יחידות מיוחדות ויחידות מתמרנות. ראש הנפץ שלו קטן יחסית (5 או 10 ק"ג לעומת 23 ק"ג בהארופ) ולכן הוא מתאים גם לתקיפת מטרות נקודה בתוך אזורים מיושבים מבלי לגרום נזק סביבתי. המנוע החשמלי שלו מאפשר טיסה שקטה, המתאימה במיוחד למשימות חשאיות. משקל: 35 ק"ג מנוע: מנוע חשמלי טווח הפעלה: 120 קילומטרים מהירות טיסה מרבית: 185 קמ"ש (100 קשר) זמן שיטוט מרבי: שעתיים השרקרק יכול לטוס במהירות כ-120 קמ"ש בשלב הטיסה אל אזור המטרה, לשוטט שעתיים עם ראש קרב של 5 ק"ג או שעה עם ראש קרב של עשרה ק"ג, ולצלול על המטרה במהירות 300 קשר. ראשי קרב הכוללים חמישה או עשרה קילוגרם חומר נפץ מרסק (חנ"מ). אזרבייג'ן אזרבייג'ן טורקמניסטן טורקמניסטן ישראל ישראל סקייסטרייקר, באתר אלביט מערכות (באנגלית). נועם אמיר, ‏עסקת ענק נוספת: מדינה אירופית תרכוש מערכות נשק מחברה ישראלית, בעיתון מקור ראשון, 18 בספטמבר 2023. גל אזולאי, ‏אימת הטרוריסטים: מערכת נשק ישראלית חדשה וקטלנית, באתר גלובס, 18 ביוני 2017 DSX-nin bu yeni silah və avadanlıqları ilk dəfə nümayiş etdirildi- FOTOLAR, Azeri Defence, 10/1/2019 Oryx, Replicating Success: Turkmenistan’s Arsenal Of Israeli SkyStriker Loitering Munitions, Oryx
מגנגה

מגנגה (בצרפתית: Meiganga) היא עיירה בקמרון שנמצאת באזור אדמאווה‏. מגנגה ממוקמת כ-122 ק"מ מבירת האזור נגאונדרה וכ-429 ק"מ מבירת המדינה יאונדה. בנוסף, העיירה ממוקמת כ-307 ק"מ מהגבול של קמרון עם ניגריה וכ-64 ק"מ מהגבול של קמרון עם הרפובליקה המרכז-אפריקאית. הטמפרטורה הממוצעת היא 20 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא אוגוסט (16 מעלות צלזיוס). כמות המשקעים הממוצעת היא 1,866 מילימטרים בשנה. חודש ספטמבר הוא החודש שיש בו הכי הרבה גשם (386 מ"מ גשם), וחודש ינואר הוא החודש שיש בו הכי פחות גשם (4 מ"מ גשם). מגנגה ממוקמת ליד הכביש הלאומי N1 ונמצאת כ-22 ק"מ מהכביש הלאומי N6 וכ-9 ק"מ מהכביש D22. מדיה וקבצים בנושא מגנגה בוויקישיתוף אתר האינטרנט הרשמי של מגנגה Meiganga (Arrondissement, Cameroon) - Population Statistics, Charts, Map and Location, citypopulation.info Mah, E.P. (2014). La profession d'huissier de justice au Cameroun francophone. Harmattan Cameroun (בצרפתית). Editions L'Harmattan. p. 38. ISBN 978-2-336-33787-6. נבדק ב-26 ביולי 2018. {{cite book}}: (עזרה) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
סויוז T-15

סויוז T-15 (ברוסית: Союз Т-15) הייתה חללית מסדרת סויוז, שהמריאה ב-13 במרץ 1986 מקוסמודרום בייקונור שבקזחסטן במטרה לבצע עגינה בתחנת החלל מיר. זו הייתה הטיסה האחרונה של חללית מדגם זה. לאוניד קיזים - מפקד ולדימיר סולוביוב - מהנדס טיסה אלכסנדר ויקטורנקו - מפקד אלכסנדר אלכסנדרוב - מהנדס טיסה "סויוז T-15" שוגרה ב-13 במרץ 1986 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-T. זו הייתה הטיסה האחרונה של חללית מדגם זה. השיגור בוצע מכן שיגור מס' 1 בעזרת משגר סויוז U. ערך מורחב – משלחת מס' 1 לתחנת החלל מיר עגינה לתחנת החלל מיר בוצע ב-15 במרץ ועברה ללא בעיות. היא בוצע לתא עגינה קדמי. הצוות פתח פתחי מעבר ועבר לתחנת החלל מיר החדשה. בכך החלה פעילות של משלחת מס' 1 לתחנת החלל מיר. בגלל מחלת ולדימיר ואסיוטין חללית סויוז T-14 לא השלימה את תוכנית פעולה שלה. לכן הוחלט שצוות "סויוז T-15" תחזור לתחנת החלל סאליוט 7. הכנות למעבר החלו ב-4 במאי. המרחק בין התחנות היה כ-4,000 ק"מ. לקראת המעבר קוסמונאוטים העבירו בחזרה לחללית "סויוז T-15" מצרכים וציוד אישי. במטרה לצמצם צריכת הדלק גובה המסלול תחנת החלל מיר שונה. בזמן ניתוק חללית "סויוז T-15" המרחק היה כ-2,500 ק"מ. לאחר ההכנות הנדרשות, תחנת החלל סאליוט 7 התקרבה, סויוז T-15 התנתקה מתחנת החלל מיר ולאחר 29 שעות התחברה ל-"סאליוט 7". הקוסמונאוטים עברו לתחנת החלל ואספו ציוד, מסמכים ומצרכים שונים. כמו כן, הם השלימו מספר ניסויים שלא בוצעו על ידי הצוות הקודם בעקבות מחלתו של ולדימיר ואסיוטין. לאחר השלמת התוכנית, הקוסמונאוטים חזרו לתחנת החלל מיר. ב-6 ביולי 1986, לאוניד קיזים הפך לבן אדם הראשון ששהה בחלל מעל שנה. ב-28 במאי קיזים וסולוביוב ביצעו פעילות חוץ רכבית שנמשכה כ-4 שעות. בפעילות זו בוצע התקנת מבנה חדש בחלק החיצוני של תחנת החלל. ב-30 במאי קיזים וסולוביוב ביצעו פעילות חוץ רכבית שנמשכה כ-5 שעות. בפעילות זו הושלמה התקנת מבנה חדש בחלק החיצוני של תחנת החלל. כמו כן בוצעו פעולות ריתוך. ב-25 ביוני צוות עזב תחנת החלל "סאליוט 7" עם כ-20 מכשירים במשקל כולל של כ-400 ק"ג. טיסה חזרה נמשכה 29 שעות. ערך מורחב – משלחת מס' 1 לתחנת החלל מיר עגינה חוזרת בתחנת החלל מיר בוצע ב-26 ביוני ועברה ללא בעיות. היא בוצע לתא עגינה אחורי. הצוות פתח פתחי מעבר ועבר לתחנת החלל מיר. בוצע מעבר ציוד ומסמכים שהובאו מתחנת החלל "סאליוט 7". ב-16 ביולי "סויוז T-15" התנתקה מתחנת החלל מיר וחזרה לכדור הארץ. הנחיתה עברה ללא בעיות בשטח קזחסטן של כיום כמתוכנן. נתוני המשימה נתונים מאנציקלופדיית החלל
ולדימיר ואסיוטין

ולדימיר ולדימירוביץ' ואסיוטין (ברוסית: Владимир Владимирович Васютин; 8 במרץ 1952 – 19 ביולי 2002) היה קוסמונאוט סובייטי שטס לחלל כחבר צוות תחנת החלל סאליוט 7. ולדימיר ואסיוטין נולד בחרקיב, אוקראינה הסובייטית. לאחר סיום בית הספר הוא התחיל לימודים באוניברסיטה צבאית, וסיים אותה עם תואר מהנדס-טייס. לאחר סיום הלימודים הוא המשיך בשרות בחיל האוויר הסובייטי. בשנת 1976 נכלל ביחידת הקוסמונאוטים. במהלך השנים הוא היה חבר צוות משנה של מספר משימות חלל. בשנים 1985 שוגר לחלל בחללית סויוז T-14 לצד גאורגי גרצ'קו ואלכסנדר וולקוב. הם התחברו לתחנת החלל סאליוט 7 והיו מתוכננים לשהות בה חצי שנה במסגרת משלחת מס' 5. בתחילת אוקטובר גילה ואסיוטין לצוות שיש לו כאבים, אך רק בסוף החודש הוחלט לדווח על כך לצוות קרקע. לאחר קבלת ייעוץ רפואי הוחלט להחזיר את ואסיוטין לכדור הארץ לאחר 64 ימים בחלל. בדיקות רפואיות גילו שואסיוטין חולה כבר 4 שנים, אך לא דיווח על כך לרופאים, וזאת בניגוד להנחיות ברורות בנושא. הוחלט להדיח את ואסיוטין מיחידת הקוסמונאוטים, ולהדק בדיקות רפואיות לפני הטיסה. במטרה להסטיר את הבעיה, לוואסיוטין הוענק תואר גיבור ברית המועצות כמקובל. סיבה אמיתית לקיצור הטיסה פורסמה רק כעבור מספר שנים. בשנים 1987 סיים ואסיוטין אקדמיה צבאית, ובשנת 1995 סיים עבודת הדוקטורט. הוא עבד מספר שנים במערך הכנת הקצינים עד שיצא לגמלאות. ואסיוטין היה נשוי ונולדו לו שני ילדים. בשנת 2002 הוא נפטר מסרטן. נקבר בכפר מונינו במחוז מוסקבה. תקציר נתונים באתר ספייספאקטס נתונים מאנציקלפדיית החלל
סקאניה סדרה 2

סקאניה סדרה 2 (באנגלית: Scania 2-series) היא סדרת משאיות כבדות מתוצרת יצרנית המשאיות והאוטובוסים השוודית סקאניה אשר יוצרו בין השנים 1980–1989. "Scania G82". "Scania P82". "Scania P92". "Scania P112". "Scania R92". "Scania R112". "Scania R142". "Scania T92". "Scania T112". "Scania T142". ארגז מטען "בינוני" (מסומן באות "M", פירוש: medium). ארגז מטען "כבד" (מסומן באות "H", פירוש heavy). ארגז מטען "כבד מאד" (מסומן באות "E",‏ extra-heavy). בעל חזית אנכית, "פנים שטוחים" – "Cab over" (אנ'). מנוע בולט בקדמת הרכב – תצורה קונבנציונלית. בודדה (דרגש יחיד). כפולה (דרגש כפול). "סקאניה סדרה 2" דגם "G82M" – כבאית "סקאניה סדרה 2" דגם "P92" – כבאית "סקאניה סדרה 2" דגם "P82" – מכלית "סקאניה סדרה 2" דגם "P112" "סקאניה סדרה 2" דגם דגם "R92" "סקאניה סדרה 2" דגם "R112" – מכלית בשרות מכבי האש של פורטוגל "סקאניה סדרה 2" דגם "R142" "סקאניה סדרה 2" דגם "T92" "סקאניה סדרה 2" דגם "T142", מודל "H", שנת 1984 "סקאניה סדרה 2" דגם "T142" – מכלית סקאניה-ואביס L75 סקאניה סדרה 0 סקאניה סדרה 1 סקאניה סדרה 3 סקאניה סדרה 4 מדיה וקבצים בנושא סקאניה סדרה 2 בוויקישיתוף סקאניה סדרה 2, סרטון באתר יוטיוב סקאניה סדרה 2, סרטון באתר יוטיוב אתר סקאניה סקאניה סדרות 2–3 / ראו סדרה 2 kelsa.co.uk/scania/2-3-series "סקאניה סדרה 2" scania.com/group/en/1980-2 "סקאניה סדרה 2" - תמונות מבחר דגמים autowp.ru/scania/ii_series "סקאניה סדרה 2" - מפרט דגמי "G" web.archive.org/web
כוכב ברנרד b

כוכב ברנרד b (נקרא גם GJ 699 b) הוא כוכב לכת חוץ-שמשי, ככל הנראה סלעי ומכוסה קרח, המקיף את כוכב ברנרד ומרוחק 5.978 שנות אור ממערכת השמש. על גילויו הוכרז רשמית בנובמבר 2018. הוא כוכב לכת חוץ-שמשי השני הכי קרוב לכדור הארץ (אחרי פרוקסימה קנטאורי b). הוא כוכב לכת דמוי ארץ מכיוון שנמצא באזור ישיב. הוא משלים הקפה סביב הכוכב כל 232.8 יום במרחק ממוצע של 0.4 יחידות אסטרונומיות, מרחק הדומה לזה של כוכב חמה סביב השמש. כוכב לכת זה קר מאוד, עם טמפרטורה ממוצעת של 168- מעלות צלזיוס ומקבל רק 2% מהקרינה שמגיעה מהשמש לכדור הארץ, אולם המחקר הצביע על כך שבצעירותו היה חם יותר ב-70 מעלות צלזיוס וכך שאם לברנרד b יש גלעין גדול של ברזל או ניקל כמו ליבת כדור הארץ – ייתכן שגלעין זה ממשיך לחמם את המים מתחת לפני השטח, בדומה לתהליך שאנו רואים באגמים התת-קרקעיים של יבשת אנטארקטיקה ובירח הקרח אירופה. כוכב ברנרד b, בבסיס הנתונים SIMBAD לגרמי שמיים אסטרונומיים ערן פוס, קרוב להפליא וגדול מתמיד, במדור "חדשות מדע" באתר של מכון דוידסון לחינוך מדעי, 14 בנובמבר 2018 עודד כרמלי, חוקרים: ייתכנו חיים פרימיטיביים במערכת שמש קרובה, באתר סוכנות החלל הישראלית, 10 בינואר 2019
קרלי קלוס

קרלי אליזבת קלוס (באנגלית: Karlie Elizabeth Kloss; נולדה ב-3 באוגוסט 1992) היא דוגמנית ויזמית אמריקאית שהתגיירה. נודעת בעיקר כדוגמנית ("מלאכית") מסלול של חברת ההלבשה התחתונה "ויקטוריה'ס סיקרט". קלוס נולדה וגדלה בשיקגו, אילינוי שבארצות הברית, למשפחה נוצרית ממוצא גרמני, דני, ופולני. הוריה הם טרייסי (במקור: פיירס), במאית פרילנסרית, וקורט קלוס, רופא. לה שלוש אחיות. ב-1994 עברה עם משפחתה לסנט לואיס, מיזורי. בצעירותה למדה בלט. למדה בבית ספר תיכון במיזורי. בשנים 2015–2016 לקחה פסק זמן לשנתיים מהדוגמנות, כדי ללמוד בבית הספר גלאטין של אוניברסיטת ניו יורק. פרק זה לוקה בחסר. אנא תרמו לוויקיפדיה והשלימו אותו. בשנת 2011 פרצה קלוס, כשנבחרה להיות מלאכית (דוגמנית) בתצוגות האופנה של חברת ההלבשה התחתונה האמריקאית "ויקטוריה'ס סיקרט", שם כיכבה מדי שנה עד 2015, כשהחליטה לקחת פסק זמן מהדוגמנות בשביל הלימודים. בשנת 2015 הקימה קלוס את המוסד ללא כוונת רווח "Kode With Klossy" שמטרתו לעודד נערות צעירות ללמוד לתכנת ולהפוך למובילות בענף הטכנולוגיה. ב-2018 פורסם שהיא תחליף את היידי קלום בהנחיה (ובהפקה בפועל) של תוכנית המציאות "פרויקט מסלול", בעונתה ה-17. בנובמבר 2020 פורסם כי היא חתמה עם סוכנות הכישרונות UTA (אנ'). באוקטובר 2023, קלוס, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום, ומגנה את האלימות של חמאס. ב-2012 החלה בזוגיות עם איש העסקים האמריקאי-יהודי ג'ושוע קושנר, אחיו של ג'ארד קושנר (חתנו של נשיא ארצות הברית לשעבר, דונלד טראמפ). ביולי 2018 הודיעה על האירוסים של הזוג, כחודש לאחר שקלוס השלימה את תהליך הגיור שלה. באוקטובר 2018 נישאו שניהם בניו יורק. גיסתה דרך ג'ארד קושנר (אחיה של בעלה) היא האמריקאית הגיורת, איוונקה טראמפ (בתו של דונלד טראמפ). קלוס היא חברה טובה של הזמרת טיילור סוויפט, והיא אף הופיעה עמה בווידאו קליפ לשיר "Bad Blood" של סוויפט, שיצא במאי 2015. שתיהן כיכבו גם על שער המגזין "ווג" במרץ 2015, בו שתיהן התראיינו והצטלמו ביחד. מדיה וקבצים בנושא קרלי קלוס בוויקישיתוף אתר האינטרנט הרשמי של קרלי קלוס (באנגלית) קרלי קלוס, ברשת החברתית פייסבוק קרלי קלוס, ברשת החברתית אקס (טוויטר) קרלי קלוס, ברשת החברתית אינסטגרם קרלי קלוס, ברשת החברתית טיקטוק קרלי קלוס, סרטונים בערוץ היוטיוב איתי יעקב, הדוגמנית המתגיירת שנכנסת למשפ' טראמפ: הכירו את קרלי קלוס, באתר Xnet‏, 25 ביולי 2018 Karlie Kloss Signs With UTA (Exclusive) | Hollywood Reporter Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) "Karlie Kloss Is Engaged to Joshua Kushner: 'Their Hearts Are Full'". Rosa Doherty, Supermodel Karlie Kloss converts to Judaism, www.thejc.com, ‏25.07.2018 Harwood, Erika. "Karlie Kloss and Josh Kushner's Wedding Will Have an Unbelievable Guest List".
The Thin Ice

"The Thin Ice" הוא שיר של להקת פינק פלויד, שנכלל באלבום The Wall בשנת 1979. The Wall הוא סיפור על פינק, שגדל והפך לכוכב רוק מנוכר וממורמר, עם נישואים כושלים ורגשות של מגלומניה. "The Thin Ice" יכול להיות הקדמה לסיפורו, שכן השיר הקודם, הרצועה הפותחת את האלבום "In the Flesh?" ממוקם מאוחר יותר בסיפור של האלבום, ואז הסיפור מתחיל באמצעות פלאשבק. "The Thin Ice" מציג את פינק כתינוק וילד צעיר, ובעוד שהמילים מבטיחות למאזין ש""Mama loves her baby, and Daddy loves you, too" מזהירים גם כי "The sea may look warm... the sky may look blue" אבל "Don't be surprised when a crack in the ice/Appears under your feet". בסיקור של השיר התייחסו אליו כ-"מינורי". מידע על היצירה "The Thin Ice" באתר מיוזיק בריינז All 165 Pink Floyd Songs, Ranked From Worst to Best, מתוך אתר vulture.com
אלאדין (פירושונים)

האם התכוונתם ל... אלאדין ומנורת הקסמים – סיפור מסיפורי אלף לילה ולילה אלדין (חברה) – חברה ישראלית לאבטחת מחשבים אלאדין (מותג של חברת דיסני): אלאדין (סרט, 1992) – סרט של חברת וולט דיסני המבוסס על הסיפור אלאדין (דמות דיסני) – הדמות הראשית בסיפור אלאדין (משחק וידאו, Virgin Games) – משחק וידאו משנת 1993 של חברת Virgin Games על פי הסרט אלאדין של דיסני, לקונסולת סגה מגה דרייב אלאדין (משחק וידאו, קאפקום) – משחק וידאו משנת 1993 של חברת Capcom על פי אותו סרט, לקונסולת SNES של נינטנדו אלאדין (סדרת טלוויזיה) – סדרה משנת 1994 המספרת את הסיפור אלאדין ומלך הגנבים – סרט ההמשך משנת 1996, המבוסס על סיפורו של עלי באבא וארבעים השודדים הלקוח גם-כן מסיפורי אלף לילה ולילה אלאדין ונקמתה של נאסירה – משחק וידאו משנת 2001, מהווה המשך לסרט "שובו של ג'אפר" אלאדין (מחזמר, 2011) – מחזמר המבוסס על הסרט של דיסני. אלאדין (סרט, 2019) – סרט משנת 2019 המהווה גרסת לייב אקשן לסרט של דיסני
אריק שטופלסהאוס

אריק שטופלסהאוס (בגרמנית: Erik Stoffelshaus) הוא עסקן ספורט גרמני, שכיהן בעבר כמנהל ספורטיבי בלוקומוטיב מוסקבה. אחרי התנסות כפקיד תעשייתי בחברת המתכות תיסן (Thyssen Stahl AG) ותואר במדעי הספורט באוניברסיטת רוהר בוכום, אריק מונה בשנת 1998 למאמן קבוצת הילדים (עד גיל 11) של שאלקה 04 מגלזנקירכן. ביולי 2000 עבר מאנשי צוות האימונים לניהול המועדון. שם הוא זכה לתמיכתו של בודו מנצה, מנהל מחלקת הילדים בשאלקה. במהלך כהונתו הגיעו קבוצות הנוער לשני תוארי אליפות גרמניה ושתי זכיות בגביע הגרמני. בשנת 2002 קיבל רישיון אימון מאופ"א. ביולי 2006 מונה לעוזר מאמן הקבוצה הבוגרת, אנדריאס מולר. בין היתר הוא היה אחראי על רכישות של שחקנים כמו הייקו ווסטרמן, איוון רקיטיץ', ג'רמיין ג'ונס וג'פרסון פרפאן. כהונתו הסתיימה ב-26 במאי 2009. בנובמבר 2013 נסע לקנדה והפך למנהל הטכני של מועדון הכדורגל מערב אוטווה. במרץ 2015, הוא לקח על עצמו את תפקיד המנהל הטכני של איגוד הכדורגל של אזור יורק בטורונטו. ב-22 בינואר 2017 הוצג שטופלסהאוס כמנהל הספורטיבי החדש במועדון לוקומוטיב מוסקבה מהפרמייר ליג הרוסי, אחרי שהוזמן על ידי איליה גרקוס. רק חודשים ספורים לאחר שנכנס לתפקידו, היה עד לזכייתה של לוקומוטיב בתואר, כאשר ב-2 במאי 2017, המועדון זכה בפעם השביעית בגביע הרוסי. כתוצאה מכך, המועדון העפיל לשלב הבתים של הליגה האירופית בעונה הבאה. שם לוקומוטיב מוסקבה הפסידה בסיבוב השני לאתלטיקו מדריד, שזכתה בטורניר. בעונה השנייה שלו במועדון הקבוצה זכתה בפעם השלישית בתולדותיה באליפות רוסיה, אחרי ניצחון על זניט סנקט פטרבורג במשחק ליגה, ב-5 במאי 2018. אחרי זמנו בשאלקה, הוא קיבל תעודה כמורה לספורט. בשנת 2018 הוא קיבל תואר שני במנהל עסקים בתחום ניהול ספורט באוניברסיטת אירופה של מדריד (Universidad Europea). פרופיל המאמן, באתר Transfermarkt אריק שטופלסהאוס באתר transfermarkt „Alle gucken nach Deutschland“, auf ikz-online.de, 7.2.2017. ערך זה הוא קצרמר בנושא ספורט ובנושא גרמנים. אתם מוזמנים לתרום לוויקיפדיה ולהרחיב אותו.
אלכסנדר וולקוב (קוסמונאוט)

אלכסנדר אלכסנדרוביץ' וולקוב (ברוסית: Александр Александрович Волков; ‏נולד ב־27 במאי 1948) הוא קוסמונאוט סובייטי שטס לחלל כחבר צוות תחנת החלל סאליוט 7 ותחנת החלל מיר. אלכסנדר וולקוב נולד בהורליבקה, אוקראינה הסובייטית.לאחר סיום בית הספר הוא התחיל לימודים בבית הספר לטייסי קרב בחרקיב ולאחר סיומו המשיך בשרות בחיל האוויר הסובייטי. בשנת 1976 אלכסנדר וולקוב נכלל ביחידת הקוסמונאוטים. במהלך השנים הוא היה חבר צוות משנה של מספר משימות חלל. בשנים 1985 אלכסנדר וולקוב שוגר לחלל בחללית סויוז T-14 לצד גאורגי גרצ'קו וולדימיר ואסיוטין. הם התחברו לתחנת החלל סאליוט 7 והיו מתוכננים לשהות בה חצי שנה במסגרת משלחת מס' 5. בתחילת אוקטובר ולדימיר ואסיוטין גילה לצוות שיש לו כאבים אך רק בסוף החודש הוחלט לדווח על כך לצוות קרקע. לאחר קבלת ייעוץ רפואי הוחלט להחזיר את הצוות לכדור הארץ לאחר 64 ימים בחלל. בשנים 1988 אלכסנדר וולקוב שוגר לחלל בחללית סויוז TM-7 כמפקד צוות לצד סרגיי קריקליוב וז'ן-לו קרטיין. הם התחברו לתחנת החלל מיר. בתחנת החלל כבר פעלה משלחת מס' 3 בפיקוד ולדימיר טיטוב. וולקוב היה מפקד משלחת מס' 4 והחל הלכך העברת האחריות על תחנת החלל למשלחת החדשה. הם ביצעו מספר מחקרים לרבות פעילות חוץ רכבית. אלכסנדר וולקוב חזר לכדור הארץ כעבור 151 ימים. בשנים 1991 אלכסנדר וולקוב שוגר לחלל בחללית סויוז TM-13 כמפקד צוות. לצד טוקטר אאובקירוב ופרנץ פיבק. לאחר עינה בתחנת החלל מיר הוא פעל כמפקד מפקד משלחת מס' 10. הם ביצעו מספר מחקרים לרבות פעילות חוץ רכבית. אלכסנדר וולקוב חזר לכדור הארץ כעבור 175 ימים וביצוע פעילות חוץ רכבית. בשנת 1998] אלכסנדר וולקוב עזב את יחידת הקוסמונאוטים. הוא עבד במספר מקומות לרבות נשיא של ערוץ טלוויזיה. בשנת 2005 הוא מונה לראש המועצה של עיר הכוכבים. בנו סרגיי וולקוב הוא קוסמונאוט רוסי. מדיה וקבצים בנושא אלכסנדר וולקוב בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית) אלכסנדר וולקוב, באתר אנציקלופדיה בריטניקה (באנגלית)
קולנוע אורות (קריית מוצקין)

קולנוע אורות הוא בית קולנוע שפעל בקריית מוצקין. בית הקולנוע הוקם בשנת 1947 והיה לבית הקולנוע המרכזי בעיר. בשנת 1967 ביקר ראש ממשלת ישראל לוי אשכול בבית הקולנוע, לרגל מאה שנים להולדת ליאו מוצקין, ונאם שם. מפיק הקולנוע יורם גלובוס, בנו של בעל בית הקולנוע, עבד בתחילה כמפעיל מקרן קולנוע במקום. בית הקולנוע נסגר בשנות ה-80. על חורבותיו הוקם בעשור השני של המאה ה־21 בניין מגורים. קולנוע אורות, קרית מוצקין, באתר הארץ, 13 באוגוסט 2004 קולנוע אורון הנטוש והסגור באתר "אדריכלות נעלמת" 100 שנים להולדת מוצקין באתר על המשמר, 17 בדצמבר 1967 מקרית מוצקין להוליווד, מעריב, 20 בנובמבר 1990
Hay Day

Hay Day הוא משחק במודל Freemium, ובו המשחקים נדרשים להקים חווה חקלאית וירטואלית. המשחק שוחרר למכשירים המריצים את מערכת ההפעלה iOS לאנדרואיד למעלה משנה מאוחר יותר, ב-20 בנובמבר 2013. על פי דו"ח החברה שפיתחה את המשחק, המשחק, יחד עם Clash of Clans שגם הוא בבעלות החברה, הניבו רווחים של למעלה מ-30 מיליון דולר מדי חודש. בשנת 2013, המשחק היה הרביעי בגודל הרווחים שהניב למפתחיו. בפתיח למשחק, דודו של השחקן לא מסוגל לטפל עוד בחווה שלו והאחריות עליה מועברת אליו. המשחק מתחיל עם הדרכה של הדחליל המלמד את השחקן תכונות בסיסיות במשחק. לאחר מכן השחקן ממשיך לשחק לבדו. הוא יכול להרוויח כסף על ידי מכירת תוצרתו לאחרים, ועל ידי כך הוא יכול לקנות מבנים חדשים, חיות מחמד ופריטים לקישוט החווה. במהלך המשחק נפתחות אפשרויות חדשות: מכרה, הצטרפות ל"שכונות", דרבי "שכונות" ומכירה של גידולים ומוצרים. בעשותו כך, הוא גם מרוויח נקודות ניסיון (XP), וככל שהוא צובר יותר נקודות כאלו, כך הוא מתקדם ברמות במשחק. במהלך המשחק, משלב מסוים, נחשף בפני השחקן גם אנדוס, חבר של דודו של השחקן, שמלמד את השחקן כיצד לדוג. השחקנים יכולים להצטרף ל"שכונות", שבהן החברים יכולים לעזור אחד לשני בעת הצורך, לשוחח אחד עם השני וכמו כן לבקש או למכור פריטים מסוימים. בנוסף, באמצעות השכונות ניתן לערוך תחרויות מול שכונות אחרות. השחקנים יכולים להצטרף לדרבי שכונות מרמה 18 והם צריכים להיות ב"שכונה" כדי להשתתף בו בדרבי הם משיגים מדליות בשביל ה"שכונה" שלהם. ככל שיש יותר מדליות ל"שכונה" כך היא יותר "טובה". אתר Gamezebo נתן למשחק ציון 4/5, ושיבח את הדמיון בחווה ואת הגרפיקה. Pocket Gamer נתן למשחק מדליית כסף. Clash of Clans קלאש רויאל Boom Beach בראול סטארס מדיה וקבצים בנושא Hay Day בוויקישיתוף אתר האינטרנט הרשמי של Hay Day (באנגלית) Hay Day לאנדרואיד, באתר Hay Day דיוויד גילברט, Supercell מרוויחה 30 מיליון דולר בחודש מ-Clash of Clans ו-Hay Day, באתר International Business Times, ‏12 בפברואר 2014 ליאו מירני, מדוע משחקים בחינם הופכים ליישומונים הרווחיים ביותר, באתר Quartz, ‏30 בינואר 2014 בריאן לופקין, להרים בעלי חיים ולגדל יבולים זה חקלאות sim יפה, באתר GameZebo, ‏3 ביולי 2012 Hay Day, Pocket Gamer
מיכאיל יפימוביץ' שניידרמן

מִיכַאִיל יֶפִימוֹבִיץ' שְנֵיידֶרְמַן (ברוסית: Михаил Ефимович Шнайдерман או Михаил Ефимович Шнейдерман תלוי במקור; ‏20 בפברואר 1909 – 24 ביוני 1981) היה יהודי סובייטי שעוטר כגיבור ברית המועצות על פועלו כמפקד טנק בצבא האדום במהלך מלחמת העולם השנייה. נולד בעיר קוזיאטין שבגוברניית קייב של האימפריה הרוסית במשפחתו של פועל חיימ-דוד שניידרמן ואשתו חווה והיו לו עוד חמישה אחים. סיים את לימודיו במכון התעשייתי של קייב. עבד תחילה במפעל הטקסטיל בקייב ובהמשך במפעל של מכונאות כימית בברדיצ'ב. התגייס לצבא האדום בשנת 1939 ונשלח להיות מדריך טנקים. גויס ביוני 1941 לחזית הדרום-מערבית כנהג טנק. בהמשך נסוג עם הצבא האדום ונלחם בחזית סטלינגרד שם מונה למפקד. נלחם בחזית האוקראינית הראשונה מאז היווסדה באוקטובר 1943 כחלק מן אוגדת הפרשים השביעית המעוטרת ברגימנט טנקים מס' 87 עם ציון שמה של העיר ז'יטומיר שעוטרה בדגל האדום (ברוסית: 87й танковый Житомирский Краснознаменный полк). בסוף ינואר- תחילת פברואר 1945 הצטיין במהלך הקרבות של המבצע ההתקפית סנדומייז'-שלזיה במיוחד בקרבות על הכפרים והעיירות פרובספלדה, בוכנאו ובמהלך הצליחה של אודר צפונית לרטיבור. במהלך הקרב שעליו קיבל העיטור ב-30 בינואר צוות הטנק שלו חיסל שני תותחי נ"ט, 4 טנקים וכמה נגמ"שי וורמאכט. ב-4 בפברואר כשהטנק שלו נפגע והוא עצמו נפצע, הנהיג צוות טנק נוסף שאיבד את מפקדו והמשיך בקרב בו חיסל שלושה נגמ"שים, שני טנקים, חמישה תותחים ופלוגת חייל רגלים. על כך ועל הגבורה שהציג במהלך הקרבות הוענק לו בצו נשיאות ברית המועצות מ-27 ביוני 1945 עיטור "גיבור ברית המועצות" בתוספת עיטור לנין ועיטור "הכוכב האדום". סיים את המלחמה בקרבות על עיר דרזדן. בשנת 1946 השתחרר מן השירות וחזר לעירו. הצטרף למפלגה הקומוניסטית שנתיים אחרי המלחמה ב-1948. בשנות ה-50 עבר לקייב, סיים לימודיו במכון לתעשייה הקלה של העיר ועבד כמהנדס במכון הממשלתי לתכנון התעשייה הקלה של קייב. נפטר ב-24 ביוני 1981. אשתו הראשונה וילדם מתו בשואה מגרמנים ועוזריהם האוקראיניים. התחתן שנית עם אלכסנדרה. בנישואים הללו נולד להם בן אלכסיי. Овеянные славой имена: Герои Советского Союза — уроженцы Винниччины. Авторы: В. М. Барабан, А. Д. Воронюк, С. Д. Гальчак, А. Нехаевский, редактор: Буртяк, Григорий Яковлевич, Изд. Одесса: Маяк, 309 с., 1989 г. ISBN 5776000084, 9785776000089. ("שמות עטורים תהילה: גיבורי ברית המועצות - ילידי ויניצה והסביבה", אודסה, 1989) (ברוסית) צו נשיאות ברית המועצות המודיע על הענקת עיטור "גיבור ברית המועצות" בבסיס נתונים "גבורת העם" (ברוסית) דף עליו ב"יד עברי" (ברוסית) דף על שמו באתר "גיבורי המדינה" (רוסית) דף עליו בפורטל של ספריית הנפה המרכזית של קוזיאטין (אוקראינית) תיאור מעשה הגבורה עליו הוענק העיטור בבסיס נתונים "גבורת העם"